title: Komisjoni rakendusmäärus (EL) nr 730/2013, 29. juuli 2013 , teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks

text:
               30.7.2013

               ET

               Euroopa Liidu Teataja

               L 203/6

         KOMISJONI RAKENDUSMÄÄRUS (EL) nr 730/2013,
   29. juuli 2013,
   teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks
   (kodifitseeritud tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1217/2009, millega luuakse Euroopa Ühenduse põllumajanduslike majapidamiste tulusid ja majandustegevust käsitlevate raamatupidamisandmete kogumise võrk, (1) eriti selle artikli 7 lõiget 2 ja artikli 10 lõiget 2,
   ning arvestades järgmist:

               (1)

               Komisjoni 13. juuli 1983. aasta määrust (EMÜ) nr 1915/83 teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks (2) on korduvalt oluliselt muudetud (3). Selguse ja otstarbekuse huvides tuleks kõnealune määrus kodifitseerida.

               (2)

               Liikmesriigi määratud pädevate asutuste ja haldusasutuste koosseisu mittekuuluvate raamatupidamisbüroode vahel tuleb sõlmida leping, mille alusel raamatupidamisbüroo kohustub täitma oma ülesandeid liidu eeskirjade kohaselt. Kõnealune leping peaks sisaldama asjaomastele liidu eeskirjadele viitavaid sätteid.

               (3)

               Tagamaks, et andmesidevõrgu tulemused esitatakse igal aastal mõistliku aja jooksul pärast kuupäeva, mil esimesed põllumajandusaruanded edastatakse komisjonile, tuleks piirata ajavahemikku, mil aruandeaasta võib lõppeda.

               (4)

               Eelarvelistel põhjustel ja finantsjuhtimise hõlbustamiseks tuleks iga liikmesriigi kohta väljamaksvate põllumajandusaruannete maksimumarvuks määrata komisjoni 18. detsembri 2009. aasta määruse (EL) nr 1291/2009, mis käsitleb aruandvate ettevõtete väljavalimist põllumajandusettevõtete tulude kindlaksmääramiseks, (4) lisas kindlaksmääratud arv. Kui liikmesriigil on mitu piirkonda, peaks väljamakstavate põllumajandusaruannete arvus lubama piirkonniti mõningast paindlikkust, arvestades liikmesriigi aruandvate tootjate maksimumarvu, nagu see on kindlaks määratud eespool nimetatud lisas.

               (5)

               Kui piirkonna või liikmesriigi kohta on nõuetekohaselt täidetud ja tähtajaks edastatud vähem kui 80 % kõnealuse piirkonna või liikmesriigi kohta kindlaksmääratud põllumajandusaruannete arvust, tuleks sellest piirkonnast või liikmesriigist esitatavate põllumajandusaruannete eest makstavat kindlasummalist tasu vähendada.

               (6)

               Põllumajandusaruannete edastamistähtaeg peaks võimaldama raamatupidamisbüroodel, kontaktasutustel ja komisjonil oma ülesandeid täita.

               (7)

               Põllumajandusaruannete edastamistähtaeg tuleks arvutada alates selle aruandeaasta lõpust, mida need käsitlevad.

               (8)

               Põllumajandusaruanne on nõuetekohaselt koostatud, kui see sisaldab tõepäraseid andmeid, mis on kirjendatud ja esitatud kooskõlas komisjoni 3. septembri 2008. aasta määrusega (EÜ) nr 868/2008 põllumajandusettevõtte tulude kindlaksmääramiseks ja majandustegevuse analüüsimiseks koostatava põllumajandusaruande vormi kohta (5).

               (9)

               Komisjon peaks nõuetekohaselt koostatud ja ettenähtud tähtaja jooksul edastatud põllumajandusaruannete eest maksma kindlasummalist tasu.

               (10)

               Kulude üldise suurenemise ja selle mõju tõttu põllumajandusaruande koostamiskuludele tuleks see tasu korrapäraselt üle vaadata.

               (11)

               Kindlasummalise tasu maksmisega kaasnevate finantstoimingute õigeaegse tegemise tagamiseks tuleks ette näha ettemaksu maksmine.

               (12)

               Käesoleva määrusega ettenähtud meetmed on kooskõlas ühenduse põllumajandusliku raamatupidamise andmevõrgu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1217/2009 artikli 10 lõikes 1 nimetatud leping sisaldab vähemalt käesoleva määruse I lisas sätestatud tingimusi.
   Artikkel 2
   Määruse (EÜ) nr 868/2008 II lisa I punkti alapunktis a nimetatud 12 järjestikusest kuust koosnev aruandeaasta lõpeb ajavahemikul 31. detsember — 30. juuni kaasa arvatud.
   Artikkel 3
   Kontaktasutus edastab komisjonile kõik põllumajandusaruanded, mis on esitatud määruses (EÜ) nr 868/2008 sätestatud vormis.
   Põllumajandusaruanded edastatakse hiljemalt 12 kuud pärast asjaomase aruandeaasta lõppu.
   Põllumajandusaruanded loetakse komisjonile edastatuks, kui kontaktasutus kinnitab pärast andmete sisestamist komisjoni andmeedastus- ja kontrollisüsteemi ning pärast hilisemaid arvutiga teostatud kontrollimisi, et andmed võib kanda komisjoni andmebaasi.
   Artikkel 4
   Põllumajandusaruanne on nõuetekohaselt koostatud, kui selle sisu on tõepärane ning selles sisalduvad raamatupidamisandmed on kirjendatud ja esitatud kooskõlas määrusega (EÜ) nr 868/2008.
   Artikkel 5
   1.   Komisjon maksab liikmesriikidele kindlasummalist tasu iga nõuetekohaselt koostatud põllumajandusaruande eest, mis on talle edastatud artiklis 3 sätestatud tähtaja jooksul.
   2.   Nõuetekohaselt täidetud ja tähtajaks esitatud põllumajandusaruannete üldarv liikmesriigi kohta, mille puhul makstakse kindlasummalist tasu, ei ole suurem kui määruse (EL) nr 1291/2009 lisas liikmesriigi kohta kindlaks määratud aruandvate tootjate üldarv.
   Liikmesriigi puhul, millel on mitu piirkonda, võib nõuetekohaselt täidetud ja tähtajaks esitatud põllumajandusaruannete arv, mille puhul maksatakse kindlasummalist tasu, olla asjaomase piirkonna kohta määratud arvust kuni 20 % suurem, tingimusel et nõuetekohaselt täidetud ja tähtajaks esitatud põllumajandusaruannete üldarv kogu kõnealuse liikmesriigi kohta ei ole suurem kui määruse (EL) nr 1291/2009 lisas selle liikmesriigi kohta kindlaks määratud üldarv.
   Kui nõuetekohaselt täidetud ja tähtajaks esitatud põllumajandusaruannete arv piirkonna või liikmesriigi kohta on väiksem kui 80 % asjaomase piirkonna või liikmesriigi kohta määratud aruandvate tootjate arvust, vähendatakse sellest piirkonnast või liikmesriigist esitatud põllumajandusaruannete eest makstavat kindlasummalist tasu 20 % võrra.
   Kui põllumajandusaruandeid esitatakse vähem nii piirkonnast kui ka asjaomasest liikmesriigist, vähendatakse kindlasummalist tasu üksnes siseriiklikul tasandil.
   3.   Kindlasummaline tasu makstakse kahes osas:

               a)

               iga liikmesriigi aruandeaasta alguses tehakse 50 %le tasust vastav ettemaks vastavalt määruse (EL) nr 1291/2009 lisas sätestatud aruandvate tootjate arvule;

               b)

               ülejäänud osa, mis arvutatakse nii, et tasu korrutatakse nõuetekohaselt koostatud ja komisjonile edastatud põllumajandusaruannete arvuga ning lahutatakse punktis a nimetatud ettemaks, makstakse kuue kuu jooksul alates põllumajandusaruannete laekumisest komisjonile.

         4.   Kindlasummalise tasu suurus määratakse määruse (EÜ) nr 1217/2009 artikli 18 lõikes 2 sätestatud korras.
   Artikkel 6
   Määrus (EMÜ) nr 1915/83 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
   Artikkel 7
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2013

            Komisjoni nimel

            president

         José Manuel BARROSO

      (1)  ELT L 328, 15.12.2009, lk 27.

      (2)  EÜT L 190, 14.7.1983, lk 25.

      (3)  Vt II lisa.

      (4)  ELT L 347, 24.12.2009, lk 14.

      (5)  ELT L 237, 4.9.2008, lk 18.

      I LISA

         Määruse (EÜ) nr 1217/2009 artikli 10 lõikes 1 nimetatud lepingu tingimused

      Liikmesriigi määratud pädeva asutuse ja haldusasutuste koosseisu mittekuuluvate, määruse (EÜ) nr 1217/2009 sätete kohaselt valitud raamatupidamisbüroode vahel sõlmitavad lepingud sisaldavad vähemalt järgmisi otseselt nimetatud tingimusi:

                  —

                  raamatupidamisbüroo kohustub koostama põllumajandusaruanded kooskõlas liidu eeskirjadega,

                  —

                  raamatupidamisbüroo kohustub edastama põllumajandusaruanded liidu eeskirjade järgimist võimaldava tähtaja jooksul,

                  —

                  raamatupidamisbüroo kohustub andma kontaktasutusele kogu teabe, mida viimane võib taotleda seoses oma kohustuste täitmisega,

                  —

                  raamatupidamisbüroo kohustub mitte avaldama raamatupidamise üksikandmeid ega teisi üksikandmeid, mis ta on saanud põllumajandusliku raamatupidamise andmesidevõrguga seotud ülesannete täitmisel või seoses nende täitmisega, ning ta kohustub tagama samade kohustuste täitmist selliste ülesannete täitmisega tegelevatelt isikutelt ning võtab selleks kõik vajalikud meetmed.

      II LISA

         Kehtetuks tunnistatud määrus koos muudatuste loeteluga

                  Komisjoni määrus (EMÜ) nr 1915/83

                  (EÜT L 190, 14.7.1983, lk 25).

                  Komisjoni määrus (EÜ) nr 1388/2004

                  (ELT L 255, 31.7.2004, lk 5).

                  Komisjoni määrus (EÜ) nr 2204/2004

                  (ELT L 374, 22.12.2004, lk 40).

                  Komisjoni määrus (EÜ) nr 1192/2005

                  (ELT L 194, 26.7.2005, lk 3).

      III LISA

         Vastavustabel

                  Määrus (EMÜ) nr 1915/83

                  Käesolev määrus

                  Artiklid 1 ja 2

                  Artiklid 1 ja 2

                  Artikli 3 esimene lõik

                  Artikli 3 esimene lõik

                  Artikli 3 teine lõik

                  —

                  Artikli 3 kolmas lõik

                  Artikli 3 teine lõik

                  Artikli 3 neljas lõik

                  Artikli 3 kolmas lõik

                  Artikli 4 sissejuhatav lause

                     Artikkel 4

                  Artikli 4 esimene taane

                     Artikkel 4

                  Artikli 4 teine taane

                     Artikkel 4

                  Artikli 5 lõige 1

                  Artikli 5 lõige 1

                  Artikli 5 lõike 1a esimene ja teine lõik

                  Artikli 5 lõike 2 esimene ja teine lõik

                  Artikli 5 lõike 1a kolmanda lõigu sissejuhatav lause

                  Artikli 5 lõike 2 kolmas lõik

                  Artikli 5 lõike 1a kolmanda lõigu esimene ja teine taane

                  —

                  Artikli 5 lõike 1a neljas lõik

                  Artikli 5 lõike 2 neljas lõik

                  Artikli 5 lõike 1a viies lõik

                  —

                  Artikli 5 lõike 2 sissejuhatav lause

                  Artikli 5 lõike 3 sissejuhatav lause

                  Artikli 5 lõike 2 esimene taane

                  Artikli 5 lõike 3 punkt a

                  Artikli 5 lõike 2 teine taane

                  Artikli 5 lõike 3 punkt b

                  Artikli 5 lõige 3

                  Artikkel 5 lõige 4

                  —

                     Artikkel 6

                  Artikkel 6 esimene lõik

                     Artikkel 7

                  Artikkel 6 teine ja kolmas lõik

                  —

                  Lisa

                  I lisa

                  —

                  II lisa

                  —

                  III lisa


title: Komisjoni rakendusmäärus (EL) nr 1166/2011, 15. november 2011 , millega muudetakse teatavate suhkrusektori toodete suhtes 2011/12. turustusaastaks rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse

text:
               16.11.2011

               ET

               Euroopa Liidu Teataja

               L 297/59

         KOMISJONI RAKENDUSMÄÄRUS (EL) nr 1166/2011,
   15. november 2011,
   millega muudetakse teatavate suhkrusektori toodete suhtes 2011/12. turustusaastaks rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestati nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artikli 36 lõike 2 teise lõigu teist lauset,
   ning arvestades järgmist:

               (1)

               Valge suhkru, toorsuhkru ja teatavate siirupite tüüpilised hinnad ja täiendavad impordimaksud 2011/12. turustusaastaks on kehtestatud komisjoni rakendusmäärusega (EL) nr 971/2011 (3). Neid hindu ja tollimakse on viimati muudetud komisjoni rakendusmäärusega (EL) nr 1163/2011 (4).

               (2)

               Praegu komisjoni käsutuses olevast teabest lähtuvalt tuleks eespool osutatud hindu ja makse muuta määruses (EÜ) nr 951/2006 sätestatud eeskirjade kohaselt,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 951/2006 artiklis 36 osutatud toodetele rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse 2011/12. turustusaastaks muudetakse käesoleva määruse lisa kohaselt.
   Artikkel 2
   Käesolev määrus jõustub 16. novembril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. november 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  ELT L 254, 30.9.2011, lk 12.

      (4)  ELT L 296, 15.11.2011, lk 33.

      LISA

         Valge suhkru, toorsuhkru ja CN-koodi 1702 90 95 alla kuuluvate toodete muudetud tüüpilised hinnad ja täiendavad impordimaksud, mida kohaldatakse alates 16. novembrist 2011

                  (EUR)

                  CN-kood

                  Tüüpiline hind kõnealuse toote 100 kg netomassi kohta

                  Täiendav imporditollimaks kõnealuse toote 100 kg netomassi kohta

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Kindlaksmääratud hind määruse (EÜ) nr 1234/2007 IV lisa III punktis määratletud standardkvaliteedi puhul.

         (2)  Kindlaksmääratud hind määruse (EÜ) nr 1234/2007 IV lisa II punktis määratletud standardkvaliteedi puhul.

         (3)  Kindlaksmääratud hind 1 % sahharoosisisalduse puhul.


title: Komisjoni rakendusmäärus (EL) nr 643/2013, 4. juuli 2013 , milles käsitletakse patentsinise V lubamist muude kui toiduloomade söödalisandina ning millega muudetakse määrust (EÜ) nr 358/2005  EMPs kohaldatav tekst

text:
               5.7.2013

               ET

               Euroopa Liidu Teataja

               L 186/7

         KOMISJONI RAKENDUSMÄÄRUS (EL) nr 643/2013,
   4. juuli 2013,
   milles käsitletakse patentsinise V lubamist muude kui toiduloomade söödalisandina ning millega muudetakse määrust (EÜ) nr 358/2005
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

               (2)

               Kooskõlas direktiiviga 70/524/EMÜ anti komisjoni direktiiviga 74/181/EMÜ (3) tähtajatu luba patentsinise V kasutamiseks söödalisandina teatavates söödamaterjalides kõigi loomaliikide puhul ning kassidele ja koertele ettenähtud söödas ning komisjoni määrusega (EÜ) nr 358/2005 (4) teratoidulistele dekoratiivlindudele ja väikenärilistele ettenähtud söödas. Vastavalt määruse (EÜ) nr 1831/2003 artikli 10 lõikele 1 kanti see toode hiljem Euroopa Liidu söödalisandite registrisse kui olemasolev toode.

               (3)

               Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus patentsinise V uuesti hindamiseks söödalisandina koerte, kasside ja teiste toiduks mittekasutatavate loomade puhul, ning soovitakse, et kõnealune söödalisand liigitataks söödalisandite kategooriasse „organoleptilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (4)

               Euroopa Toiduohutusamet (edaspidi „toiduohutusamet”) jõudis oma 31. jaanuari 2013. aasta arvamuses (5) järeldusele, et kavandatud kasutustingimuste korral söödas ei avalda patentsinine V kahjulikku mõju loomatervisele ega ei kujuta endast täiendavat riski keskkonnale. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet järeldas, et probleeme ohutusega ei teki, kui asjakohased kaitsemeetmed on võetud. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

               (5)

               Patentsinise V hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud tingimustel.

               (6)

               Seoses uue loa andmisega määruse (EÜ) nr 1831/2003 kohaselt tuleb määrust (EÜ) nr 358/2005 vastavalt muuta.

               (7)

               Kuna ohutusnõuded ei eelda loa tingimuste viivitamatut muutmist, on asjakohane ette näha üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealust ainet, nagu on lubatud direktiiviga 74/181/EMÜ ja määrusega (EÜ) nr 358/2005.

               (8)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud ainet, mis kuulub söödalisandite kategooriasse „organoleptilised lisandid” ja funktsionaalrühma „värvained, ained, mis annavad söödale värvuse või taastavad selle”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 358/2005 II lisast jäetakse välja kanne rea E 131 kohta.
   Artikkel 3
   Lisas nimetatud ainet ja seda ainet sisaldavat sööta, mis on toodetud ja märgistatud enne 25. juulit 2015 kooskõlas enne 25. juulit 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. juuli 2013

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EÜT L 270, 14.12.1970, lk 1.

      (3)  EÜT L 94, 4.4.1974, lk 16.

      (4)  ELT L 57, 3.3.2005, lk 3.

      (5)  EFSA Journal (2013); 11(3):3108.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  mg/kg täissöödas, mille niiskusesisaldus on 12 %

                     Organoleptiliste lisandite kategooria. Funktsionaalrühm: värvained, ained, mis annavad söödale värvuse või taastavad selle

                  2a131

                  —

                  Patentsinine V

                                 Toimeaine

                              Patentsinine V

                                 Toimeaine kirjeldus

                              Nimi: [4-(α-(4-dietüülaminofenüül)-5-hüdroksü-2,4-disulfofenüülmetülideen)-2,5-tsükloheksadieen-1-ülideen]-dietüülammooniumhüdroksiidi sisesoola kaltsium- või naatriumühend ja lisavärvained ning naatriumkloriid ja/või naatrium- ja/või kaltsiumsulfaat, mis on peamised värvusetud koostisained. Lubatud on ka kaaliumsool.

                                 Söödalisandi koostis

                              Puhtuse kriteeriumid: vähemalt 90 % värvaineid (ümber arvutatuna naatrium-, kaltsium- või kaaliumsoolaks)
                              Leukoalus: mitte üle 1,0 %.

                                 Analüüsimeetod
                                  (1)

                                          —

                                          Värvaine patentsinine V kogusisalduse määramiseks söödalisandis ja söödas: spektrofotomeetria lainepikkusel 638 nm (JECFA monograafia nr 1, kd 4; meetodit on soovitatud komisjoni direktiivis 2008/128/EÜ) (2).

                  Kõik toiduks mittekasutatavad loomad

                  —

                  —

                  250

                  Ohutusnõuded: käitlemisel kasutada respiraatorit, kaitseprille ja kaitsekindaid.

                  25. juuli 2023

         (1)  Analüüsimeetodite andmed on referentlabori veebisaidil http://irmm.jrc.ec.europa.eu/EURLs/EURL_feed_additives/Pages/index.aspx

         (2)  ELT L 6, 10.1.2009, lk 20.


title: Komisjoni rakendusmäärus (EL) nr 839/2014, 31. juuli 2014 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Горнооряховски суджук (Gornooryahovski Sudzhuk) (KGT)]

text:
               2.8.2014

               ET

               Euroopa Liidu Teataja

               L 231/1

         KOMISJONI RAKENDUSMÄÄRUS (EL) nr 839/2014,
   31. juuli 2014,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Горнооряховски суджук (Gornooryahovski Sudzhuk) (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Bulgaaria taotluse saada heakskiit komisjoni rakendusmääruse (EL) nr 1370/2011 (2) alusel registreeritud kaitstud geograafilise tähise „Горнооряховски суджук” (Gornooryahovski Sudzhuk) spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks Euroopa Liidu Teatajas avaldatud spetsifikaadi muudatus seoses nimetusega „Горнооряховски суджук” (Gornooryahovski Sudzhuk) (KGT).
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. juuli 2014

            Komisjoni nimel

            presidendi eest

            komisjoni liige

         Ferdinando NELLI FEROCI

      (1)  ELT L 343, 14.12.2012, lk 1.

      (2)  Komisjoni määrus (EL) nr 1370/2011, 21. detsember 2011, millega registreeritakse kaitstud päritolunimetuste ja kaitstud geograafiliste tähiste registris nimetus [„Горнооряховски суджук” („Gornooryahovski sudzhuk”) (KGT)] (ELT L 341, 22.12.2011, lk 39).

      (3)  ELT C 75, 14.3.2014, lk 9.


title: Komisjoni rakendusmäärus (EL) nr 983/2014, 18. september 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               19.9.2014

               ET

               Euroopa Liidu Teataja

               L 277/1

         KOMISJONI RAKENDUSMÄÄRUS (EL) nr 983/2014,
   18. september 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2016/415, 21. märts 2016, millega tühistatakse kahe eksportiva tootja hinnakohustuse heakskiit ja tunnistatakse kehtetuks otsus 2008/577/EÜ, millega kiidetakse heaks kohustus, mis pakuti seoses Venemaalt pärit ammooniumnitraadi importi käsitleva dumpinguvastase menetlusega

text:
               22.3.2016

               ET

               Euroopa Liidu Teataja

               L 75/10

         KOMISJONI RAKENDUSMÄÄRUS (EL) 2016/415,
   21. märts 2016,
   millega tühistatakse kahe eksportiva tootja hinnakohustuse heakskiit ja tunnistatakse kehtetuks otsus 2008/577/EÜ, millega kiidetakse heaks kohustus, mis pakuti seoses Venemaalt pärit ammooniumnitraadi importi käsitleva dumpinguvastase menetlusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „alusmäärus”), eriti selle artiklit 8,
   pärast liikmesriikidele teatamist
   ning arvestades järgmist:
   A.   KEHTIVAD MEETMED

               (1)

               Määrusega (EÜ) nr 2022/95 (2) kehtestas nõukogu lõpliku dumpinguvastase tollimaksu Venemaalt pärit ammooniumnitraadi impordi suhtes. Pärast meetmete aegumisega seotud läbivaatamist ja vahepealset läbivaatamist kehtestas nõukogu määrusega (EÜ) nr 658/2002 (3) lõpliku dumpinguvastase tollimaksu Venemaalt pärit ammooniumnitraadi impordi suhtes. Pärast veel üht meetmete aegumisega seotud läbivaatamist ja vahepealset läbivaatamist kehtestas nõukogu määrusega (EÜ) nr 661/2008 (4) lõpliku dumpinguvastase tollimaksu Venemaalt pärit ammooniumnitraadi impordi suhtes. Pärast veel üht meetmete aegumisega seotud läbivaatamist kehtestas komisjon rakendusmäärusega (EL) nr 999/2014 (5) lõpliku dumpinguvastase tollimaksu Venemaalt pärit ammooniumnitraadi impordi suhtes.

               (2)

               Otsusega 2008/577/EÜ (6) (edaspidi „otsus”) kiitis komisjon heaks hinnakohustuse (edaspidi „kohustus”), mida pakkusid muu hulgas Venemaa tootjad JSC Acron ja JSC Dorogobuzh, kes on äriühingu Acron Holding (edaspidi koos „Acron”) liikmed, seoses kõnealuste äriühingute toodetud ammooniumnitraadi impordiga, mida müüakse esimesele sõltumatule kliendile liidus.

               (3)

               Sama otsusega kiitis komisjon heaks ka Ukrainas asuva Open Joint Stock Company (OJSC) Azot Cherkassy kohustuse. Ukrainast pärit ammooniumnitraadi impordi suhtes kehtestatud meetmed aegusid 17. juunil 2012 (7) ning seega aegus samal kuupäeval ka sellega seotud kohustus.

               (4)

               Sama otsusega kiitis komisjon heaks ka kontserni EuroChem pakutud kohustuse. Otsusega 2012/629/EL (8) tühistas komisjon EuroChem Groupi pakkumisele antud heakskiidu, kuna kohustuse täitmine oli teostamatu.

               (5)

               Acroni pakutud heakskiidetud kohustus põhineb kolmel elemendil, nimelt 1) miinimumhindade indekseerimisel vastavalt rahvusvahelistele avalikele noteeringutele, 2) koguselisel ülempiiril ja 3) kohustumisel mitte müüa kohustusega hõlmatud tooteid samadele klientidele Euroopa Liidus, kellele nad müüvad muid tooteid, välja arvatud teatavad muud tooted, mille suhtes Acron kohustus järgima teatavat hinnarežiimi.

               (6)

               Nagu on osutatud otsuse 2008/577/EÜ põhjenduses 14, oli kohustuse heakskiitmise ajal Acroni müügistruktuur selline, et komisjon pidas kohustusest kõrvalehoidmise riski ebatõenäoliseks.

         B.   MUUTUNUD ASJAOLUD

      Acroni ärisuhted

               (7)

               Mais 2012 teatas Acron komisjonile oma kavatsusest omandada osalus liidu keemiaettevõttes. 2012. aasta augustis teatas Acron komisjonile muudatusest äriühingu struktuuris, nimelt sellest, et ta oli omandanud kõnealuses liidu keemiaettevõttes vähemusosaluse, osutades, et see äriühingu struktuurimuutus ei mõjutanud kohustuse rakendamist. Pärast Acroni esitatud tõendite hindamist ei leidnud komisjon esialgu, et see muudatus Acroni äriühingu struktuuris mõjutaks kõnealust kohustust. Siiski selgub praegu komisjonile kättesaadavate tõendite põhjal, et oma struktuurimuudatust käsitlevas algses teates komisjonile ei ole Acron esitanud piisavat teavet. Eelkõige ei olnud komisjonile teatatud, et see liidu tootja toodab ja müüb lisaks keemiatoodetele ka väetisi, sealhulgas ammooniumnitraati. Lisaks selgus praegu komisjoni käsutuses oleva teabe põhjal, et Acroni osalus on pärast seda, kui sellest teatati 2012. aasta augustis komisjonile, veelgi suurenenud.

      Esialgne hinnang

               (8)

               Komisjon analüüsis kättesaadavate tõendite mõju ja leidis, et on olemas suur ristkompenseerimisrisk. Kui liidus asuv väetisetootmis- ja -müügiettevõte, mille osakuid Acron soetas, müüb mõnda oma toodet samadele klientidele kui Acron, on selliste tehingute hindu võimalik määrata nii, et see kompenseerib kohustuse alla kuuluva minimaalse impordihinna. Niisugust kompenseerimist ei oleks aga võimalik tuvastada tegevuse jälgimise teel, sest enamiku toodete puhul, mida toodab väetisetootmis- ja -müügiettevõte, mille osakuid Acron endale soetas, ei ole hinnastruktuuri võimalik näha mitte ühestki avalikult kättesaadavast allikast. Seega ei saa hinnata, kas klientide makstud hinnad vastavad toodete väärtusele või kas nendes on võetud arvesse võimalikke allahindlusi, millega tahetakse kompenseerida kohustuse alla kuuluvaid tehinguid, milles tuleb arvestada minimaalset impordihinda. Seega muutuks kohustuse täitmise jälgimine ebaotstarbekaks ja teostamatuks.

               (9)

               Komisjon teavitas sellest Acronit ning teatas, et arvestades põhjendustes 7 ja 8 kirjeldatud asjaolusid, leiab ta, et kohustus tuleks tühistada. Acronile anti võimalus esitada märkusi.

         C.   KIRJALIKUD VÄITED JA ÄRAKUULAMINE

               (10)

               Acron esitas kirjalikud väited ja talle anti võimalus esitada selgitused. Vastusena järelduste teatavakstegemise dokumendile kordas Acron väiteid, mille ta oli juba esitanud, kui talle esimest korda teatati, et kohustus on vastuolus tema osalusega liidu väetisetootmisettevõttes. Neid väiteid on käsitletud järelduste teatavakstegemise dokumendis ja samuti käsitletakse neid käesolevas määruses.

               (11)

               Mitu isikut on saatnud komisjonile kirjalikud väited, mis toetavad Acroni seisukohta (aga nemad ei olnud komisjoni järelduste teatavakstegemise dokumendi ega märkuste esitamise üleskutse adressaadid). Kõnealused isikud väitsid, et nad ei ole seotud Acronit puudutava ristkompenseerimisega. Sellised avaldused iseenesest ei kõrvalda ristkompenseerimise ohtu. Igatahes ei kiida komisjon tavaliselt hinnakohustust heaks, kui ristkompenseerimise oht on suur, olenemata sellest, kas ristkompenseerimine tegelikult on toimunud või mitte.

               (12)

               Acroni väitel on ta tegutsenud heauskselt, kui ta teatas komisjonile seotud isiku määratluse kohaselt ja vastavalt hinnakohustuse punktile 5.14 teatavatest muudatustest oma äriühingu struktuuris.

               (13)

               Lisaks väitis Acron, et teda tuleks pidada liidu äriühingu finantsinvestoriks ning et tema osalusega on Acronile otsuste tegemises antud vaid piiratud põhikirjajärgsed õigused, mistõttu ei anna see liidu konkurentsiõiguse mõistes Acronile mõjuvõimu liidu äriühingu üle.

               (14)

               Acron rõhutas, et liidu õigus ja liikmesriikide konkurentsiõigus ei võimalda vahetada tundlikku äriteavet ega kooskõlastada müüki oma konkurentidega liidus või mujal, mis ristkompenseerimise korral oleks vältimatu.

               (15)

               Komisjon leiab, et Acroni väited tuleks tagasi lükata järgmistel põhjustel.

               (16)

               Esiteks sisaldab Acroni pakutud hinnakohustus seotud isiku määratlust. Hinnakohustuse punkti 1 kohaselt on teises äriühingus 5 % või suurema osaluse omamine piisav, et käsitada äriühingut seotud isikuna; seda künnist tuleb arvestada kohustuse jälgitavuse ja teostatavuse hindamisel.

               (17)

               Lisaks osutab komisjon veel kord põhjenduses 8 nimetatud ristkompenseerimise probleemidele. Pealegi ei saa välistada, et mõnda hinnanoteeringut (mis on aluseks kohustuse hindade indekseerimise mehhanismile) võib mõjutada liidus asuva seotud tootja müük.

               (18)

               Acron ise on möönnud, et osalus liidu tootjas loob eelduse ristkompenseerimise ohuks, ehkki pidades seda ümberlükatavaks. Konkurentsiõigusel – olgu siis liikmesriigi või liidu omal – põhinevad kaalutlused, et selline käitumine ei ole teoreetiliselt Acroni huvides, ei oma kohustuse jälgitavuse ja teostatavuse hindamise seisukohast tähtsust. Sellised kaalutlused tõepoolest iseenesest ei vähenda ristkompenseerimise ohtu.

               (19)

               Acroni väitel ei ole ristkompenseerimine ei tema enda ega seotud liidu tootja majanduslikes huvides. See väide ei vähenda iseenesest ristkompenseerimise ohtu, kuna kaubandusliku huvi mõistet ei saa abstraktselt hinnata. Pealegi ei saa komisjoni hinnangu kohaselt ristkompenseerimise stiimuleid välistada, sest nii seotud liidu tootja kui ka Acron müüvad liidus peale ammooniumnitraadi ka muid tooteid – võimalik, et samadele klientidele. Oleks ebaotstarbekaks, kui mitte võimatu, liidus sellist müüki jälgida. Sellega seoses tuleb tähelepanu juhtida Acroni ja seotud liidu tootja kontsernide keerukale struktuurile. Seega on samadele klientidele suunatud ammooniumnitraadi või muude toodete müügi puhul olemas suur ristkompenseerimise oht.

               (20)

               Teiseks ei saa liidus asuva tootja suhtes rakendada järelevalvet, sest ta ei saa olla hinnakohustuse osaline, kuna alusmääruse artikli 8 kohaselt saavad ainult eksportijad hinnakohustusi pakkuda.

               (21)

               Kolmandaks: isegi kui liidu tootja saaks olla hinnakohustuse osaline, mida ta aga ei saa, ei oleks sellise hinnakohustuse järelevalve teostatav, nagu märgitud põhjendustes 8 ja 19.

               (22)

               Seepärast järeldatakse kättesaadavate tõendite põhjal, et pärast Acroni äriühingu struktuuri muutumist valitseb suur ristkompenseerimisoht ja et Acronilt saadud heakskiidetud kohustus muutub teostamatuks ning heakskiit tuleks seega tühistada.

               (23)

               Lõpetuseks soovitas Acron kohustuse raames täiendava järelevalvemehhanismi rakendamist. Konkreetselt tegi Acron ettepaneku esitada komisjonile regulaarselt auditeeritud aruanded kahe kontserni vaheliste rahavoogude kohta. Kuid see uus mehhanism teeks kohustuse järelevalve veelgi keerulisemaks ja koormavamaks ega vähendaks ristkompenseerimise osas kindlakstehtud riske ja probleeme.

               (24)

               Ükski Acroni esitatud väide ei ole seda laadi, mis muudaks komisjoni hinnangut, et kohustuse järelevalve on muutunud võimatuks.

         D.   OTSUSE 2008/577/EÜ KEHTETUKS TUNNISTAMINE

               (25)

               Seepärast on komisjon vastavalt alusmääruse artikli 8 lõikele 9 ja kohustuse asjakohastele klauslitele, millega komisjonile antakse luba kohustuse heakskiit ühepoolselt tühistada, teinud järelduse, et Acroni pakutud kohustuse heakskiit tuleks tühistada ja otsus 2008/577/EÜ tuleks kehtetuks tunnistada. Seega peaks Acroni (Tarici lisakood A532) toodetud vaatlusaluse toote impordi suhtes kehtima komisjoni rakendusmäärusega (EL) nr 999/2014 kehtestatud lõplik dumpinguvastane tollimaks,

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga tühistatakse seoses äriühingutega JSC Acron (Veliki Novgorod, Venemaa) ja JSC Dorogobuzh (Dorogobuž, Venemaa), kes on valdusettevõtja Acron liikmed, hinnakohustuse heakskiit, mis käsitleb kõnealuste äriühingute toodetud ammooniumnitraadi importi, mida müüakse esimesele sõltumatule kliendile liidus (Tarici lisakood A532).
   Artikkel 2
   Otsus 2008/577/EÜ tunnistatakse kehtetuks.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2016

            Komisjoni nimel

            president

         Jean-Claude JUNCKER

      (1)  ELT L 343, 22.12.2009, lk 51.

      (2)  EÜT L 198, 23.8.1995, lk 1.

      (3)  EÜT L 102, 18.4.2002, lk 1.

      (4)  ELT L 185, 12.7.2008, lk 1.

      (5)  ELT L 280, 24.9.2014, lk 19.

      (6)  ELT L 185, 12.7.2008, lk 43.

      (7)  ELT C 171, 16.6.2012, lk 25.

      (8)  ELT L 277, 11.10.2012, lk 8.